b'\n_START_ARTICLE_\nKl\xc3\xb8vet kamp\n_START_PARAGRAPH_\nKl\xc3\xb8vet kamp er betegnelsen for det byggemateriale, som best\xc3\xa5r af fl\xc3\xa6kkede kampesten. Det er tydeligt, at man har vidst, at granit eller til n\xc3\xb8d gnejs var de mest holdbare materialer, og kl\xc3\xb8vet kamp har v\xc3\xa6ret brugt i mange af vore middelalderlige sognekirker. Visse steder i landet er materialet helt dominerende, mens kirkerne andre steder mest er opf\xc3\xb8rt i kvadersten, alts\xc3\xa5 tilhuggede, retvinklede granitsten._NEWLINE_Endnu op mod vores tid har man brugt kl\xc3\xb8vet kamp som byggemateriale til stalde og lader (se billedet), men ikke s\xc3\xa5 gerne til stuehuse, da stenhuse let bliver plaget af fugt fra kondensvand p\xc3\xa5 de kolde v\xc3\xa6gge.'